
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE

privind aprobarea depunerii proiectului 
„Strategia de Informatizare a administraţiei publice locale din municipiul Focşani”
Consiliul local al muncipiului Focşani, judeţul Vrancea, întrunit în şedinţă ordinară,

- analizând proiectul de hotărâre iniţiat de primarul municipiului Focşani, prin care se propune aprobarea depunerii proiectului „Strategia de Informatizare a administraţiei publice locale din municipiul Focşani”, raportul întocmit de Direcţia economică şi Serviciul comunicare, înregistrat la nr. 37129/11.08.2009;
- văzând avizul favorabil al Comisiei pentru buget, finanţe, investiţii, liberă iniţiativă, economic şi servicii publice şi al Comisiei pentru administraţie publică locală, juridică, anticorupţie şi integrare europeană;
- în baza art. 36, alin. (1), alin. (2) lit. „b” şi alin. (4) lit. „a” şi „e” şi în temeiul art. 45, alin. (2) lit. „a” şi „d” din Legea nr. 215/2001 privind administraţia publică locală, republicată, modificată şi completată,

HOTĂRĂŞTE:
Art. 1
Se aprobă depunerea proiectului „Strategia de Informatizare a administraţiei publice locale din municipiul Focşani”, la Ministerul Administraţiei şi Internelor - Autoritatea de management pentru Programul Operaţional „Dezvoltarea Capacităţii Administrative” şi a cofinanţării cheltuielilor legate de proiect.
Art. 2
Se aprobă cofinanţarea proiectului în sumă de 9.060,75 lei reprezentând 2% din totalul cheltuielilor eligibile ale proiectului 453.037,25 lei.

Art. 3
Se aprobă asigurarea resurselor financiare necesare implementării optime a proiectului, în condiţiile rambursării ulterioare a cheltuielilor eligibile din instrumente structurale.

Art. 3
Prezenta hotărâre va fi comunicată de către Serviciul administraţie publică locală, legalitate, compartimentelor, serviciilor şi primarului municipiului Focşani, conform legii, care va asigura executarea acesteia prin Direcţia economică şi Serviciul comunicare.

